Kéziratos notesz
Hajnóczy Péter, kézirat, HP00134
Péter Hajnóczy, manuscript, HP00134
Kék és fekete tollal, valamint piros és sötétkék filctollal írt autográf jegyzetfüzet, a dátum autográf. A feljegyzések között vegyesen találni címeket, telefonszámokat, neveket, könyvadatokat és más jegyzeteket, például Az elkülönítő című szociográfiához kapcsolódó számozott bejegyzéseket vagy a Hoválettem (1981) című kispróza első bekezdéseit. Ez utóbbi töredéknél szerepel az 1980. szeptember 20-i dátum. Feltehetően tehát már Az elkülönítő megírásának idején is használhatta ezt a noteszt, azaz 1972 és 1975 között, illetve később, 1980 szeptemberében is – ahogy ez utóbbit az autográf dátum is mutatja.